CELEX: 32018D0257
Language: fi
Date: 2018-02-19 00:00:00
Title: Komission täytäntöönpanopäätös (EU) 2018/257, annettu 19 päivänä helmikuuta 2018, poikkeusten myöntämisestä tietyille jäsenvaltioille Euroopan parlamentin ja neuvoston asetuksen (EY) N:o 1338/2008 mukaisesta tilastojen toimittamisesta siltä osin kuin on kyse eurooppalaiseen terveyshaastattelututkimukseen (EHIS) perustuvista tilastoista (tiedoksiannettu numerolla C(2018) 832) (ETA:n kannalta merkityksellinen teksti. )

21.2.2018   
            
            
               FI
            
            
               Euroopan unionin virallinen lehti
            
            
               L 48/41
            
         KOMISSION TÄYTÄNTÖÖNPANOPÄÄTÖS (EU) 2018/257,
   annettu 19 päivänä helmikuuta 2018,
   poikkeusten myöntämisestä tietyille jäsenvaltioille Euroopan parlamentin ja neuvoston asetuksen (EY) N:o 1338/2008 mukaisesta tilastojen toimittamisesta siltä osin kuin on kyse eurooppalaiseen terveyshaastattelututkimukseen (EHIS) perustuvista tilastoista
   
      
         (tiedoksiannettu numerolla C(2018) 832)
      
   
   (Ainoastaan englannin-, hollannin-, maltan-, ranskan-, romanian-, ruotsin-, saksan- ja suomenkieliset tekstit ovat todistusvoimaisia)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kansanterveyttä sekä työterveyttä ja työturvallisuutta koskevista yhteisön tilastoista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1338/2008 (1) ja erityisesti sen 9 artiklan 2 kohdan,
   ottaa huomioon Belgian kuningaskunnan, Saksan liittotasavallan, Maltan tasavallan, Alankomaiden kuningaskunnan, Itävallan tasavallan, Romanian, Suomen tasavallan sekä Ison-Britannian ja Pohjois-Irlannin yhdistyneen kuningaskunnan esittämät pyynnöt,
   sekä katsoo seuraavaa:
   
               (1)
            
            
               Komissio voi asetuksen (EY) N:o 1338/2008 9 artiklan 2 kohdan mukaisesti myöntää jäsenvaltioille poikkeuksia ja siirtymäaikoja, jotka molemmat määritellään objektiivisin perustein.
            
         
               (2)
            
            
               Komissiolle toimitettujen tietojen perusteella jäsenvaltioiden pyynnöt poikkeusten myöntämiseksi johtuvat kansallisiin hallinto- ja tilastojärjestelmiin tehtävistä huomattavista muutoksista, joita edellytetään asetuksen (EY) N:o 1338/2008 noudattamiseksi kaikilta osin.
            
         
               (3)
            
            
               Tällaiset poikkeukset olisi myönnettävä Belgian kuningaskunnalle, Saksan liittotasavallalle, Maltan tasavallalle, Alankomaiden kuningaskunnalle, Itävallan tasavallalle, Romanialle, Suomen tasavallalle sekä Ison-Britannian ja Pohjois-Irlannin yhdistyneelle kuningaskunnalle niiden pyynnöstä.
            
         
               (4)
            
            
               Tässä päätöksessä säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Myönnetään liitteessä esitetyt poikkeukset siinä luetelluille jäsenvaltioille.
   2 artikla
   Tämä päätös on osoitettu Belgian kuningaskunnalle, Saksan liittotasavallalle, Maltan tasavallalle, Alankomaiden kuningaskunnalle, Itävallan tasavallalle, Romanialle, Suomen tasavallalle sekä Ison-Britannian ja Pohjois-Irlannin yhdistyneelle kuningaskunnalle.
   
      Tehty Brysselissä 19 päivänä helmikuuta 2018.
      
         
            Komission puolesta
         
         Marianne THYSSEN
         
            Komission jäsen
         
      
   
   
      (1)  EUVL L 354, 31.12.2008, s. 70.
   
      LIITE
      
         Poikkeukset komission täytäntöönpaneman asetuksen (EY) N:o 1338/2008 soveltamisesta eurooppalaiseen terveyshaastattelututkimukseen (EHIS) perustuvien tilastojen osalta
      
      Vuoden 2019 EHIS-tietojen keruussa myönnetään seuraavat poikkeukset:
      
                   
               
               
                  Belgian, Suomen ja Alankomaiden ei tarvitse toimittaa seuraavassa taulukossa mainittuja muuttujia:
                  
                              Belgia
                           
                           
                              
                                          —
                                       
                                       
                                          UN2A, UN2B, UN2C, UN2D tyydyttymättömistä tarpeista
                                       
                                    
                        
                              Suomi
                           
                           
                              
                                          —
                                       
                                       
                                          PL2 ja PL8 toimintakyvyn rajoitteista
                                       
                                    
                                          —
                                       
                                       
                                          PE6 liikunnasta
                                       
                                    
                                          —
                                       
                                       
                                          AL1–AL6 alkoholin käytöstä
                                       
                                    
                        
                              Alankomaat
                           
                           
                              
                                          —
                                       
                                       
                                          CD1P ja CD2 sairauksista ja kroonisista sairaudentiloista
                                       
                                    
                                          —
                                       
                                       
                                          PL8 ja PL9 toimintakyvyn rajoitteista
                                       
                                    
                                          —
                                       
                                       
                                          PE9 liikunnasta
                                       
                                    
                                          —
                                       
                                       
                                          DH5 ja DH6 ruokailutottumuksista
                                       
                                    
                                          —
                                       
                                       
                                          SK3, SK4 ja SK6 tupakoinnista
                                       
                                    
                        
            
                   
               
               
                  Belgialle, Saksalle, Maltalle ja Itävallalle myönnetään poikkeus tiedonkeruujakson osalta. Tiedonkeruujaksona on 2018 Belgian osalta, 2018–2020 Itävallan ja Saksan osalta ja 2019–2020 Maltan osalta.
               
            
                   
               
               
                  Romanialle myönnetään poikkeus mikrotietojen toimittamisen osalta. Romanian on toimitettava ennakkotarkistetut mikrotiedot 12 kuukauden kuluessa kansallisen tiedonkeruujakson päättymisestä.
               
            
                   
               
               
                  Yhdistyneelle kuningaskunnalle myönnetään poikkeus perusjoukon osalta. Perusjoukkona Yhdistyneessä kuningaskunnassa ovat vähintään 16-vuotiaat yksityisissä kotitalouksissa kyseisen maan alueella tietojen keruun ajankohtana elävät henkilöt.